Козлов Петр Кузьмич — Қазақстан Энциклопедиясы
"Козлов Петр Кузьмич — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Козлов Петр Кузьмич — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Козлов Петр Кузьмич — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 225
TEXT: Қазақстан Энциклопедиясы Козлов Петр Кузьмич – Орталық Азияны зерттеген белгілі орыс саяхатшысы. Смоленск реалдық және санктпетербург әскери училищелерін бітірген. Пржевальскийдің төртінші экспедициясына, онан кейін Н. Певцовтың, В. Роборовскийдің Орт. Азияны зерттеу экспедицияларына қатысқан. Орыс география қоғамының Моңғол – Тибет экспедициясын басқарды. Экспедиция 10000 км жол жүріп, моңғолдардың өмірі мен тұрмысын, Цайдам шөлін және Шығыс Тибеттің табиғаты мен халқын зерттеді. Козлов саяхат нәтижелерін “Моңғолия және Кам” деген еңбегінде сипаттады. Моңғол – Сычуань экспедициясына шығып, Гоби шөліндегі харахото қаласының орнын тапты. Құм басқан кітапханадан табылған таңғұт, моңғол және парсы тілдеріндегі 2000 кітап пен қолжазбалар, үш жүзге тарта суреттер 11 – 13 ғ-лардағы сися мемлекетінің тарихын айғақтап берді. Азияның табиғаты жайында да бай материал жинап, өсімдіктер мен жануарлардың көптеген жаңа түрін сипаттады. Жиналған географиялық және этнографиялывқ материалдар Козловтың “Моңғолия мен Амдо және харохото өлі қаласы” деген кітабында баяндалды. Моңғол – Тибет экспедициясы кезінде Солт. Моңғолиядағы ежелгі қорғандардан Орт. Азия халықтарының бұдан 2 мың жыл бұрынғы өмірі мен тұрмысын сипаттайтын зергерлік бұйымдар мен үй жиїаздарын тапты. Экспедиция палеонтологиялық және қазіргі флора мен фаунаға қатысты бай ғылыми материалдар жинады. Козлов Ресей және көптеген шет ел география қоғамдарының құрметті мүшесі болып сайланды және медальдерімен марапатталды. Козлов есімімен табынбогдоола жотасындағы мұздық аталады. «Қазақстан»: Ұлттық энцклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 ISBN 5-89800-123-9, X том } }}} } }}} | Бұл үлгі мақалаларды автоматты түрде қосады
